  Туспуктэм: Руслан Нуриахметов Майя Бывальцева 0+ 8-тӥ инвожое Шарканысь шаертодонъя музейын «Лудорвай» музей-заповедниклэн фондъёсысьтыз удмуртъёслэн крезьгуро инструментъёсынызы адӟытон усьтозы. Со сярысь Дэри ёросысь ужъюртлэн пресс-службаез ивортӥз. Адӟытонэз усьтон дыръя сяме пырем крезьгуро арбериосты лэсьтӥсь усточи Алексей Кузнецов но музейысь «Лудорвай кенакъёс» ансамбль удмуртъёслэн крезьгуро лулчеберетэнызы тодматозы. Кубыз, арган, шуккыса шудон инструментъёс улсын йылол но лирической удмурт кырӟанъёс чузъяськозы. Кызьы тодмо, удмуртъёслэн 20-лэсь трос крезьгуро инструментъёссы вылэм, соослэн кужымзы инкуазь, адямиос, пӧйшуръёс вылын шӧдӥське шуыса лыдъяллязы. Адӟытон 2-тӥ гудырикошконозь ужалоз. Тодэ вайытом, 2-тӥ пӧсьтолэзе Шаркан ёросысь Быги гуртын финн-угор сиён-юонъя «Быг-быг» фестивальын (0+) табаньёслэсь «башня» лэсьтозы. Тегъёс: Лулчеберет Музей адӟытон крезьгур Лудорвай Шаркан Удмуртия  